Spoštovani,

volilni skupščini za zasedbo mesta člana upravnega odbora Slovenskega društva za odnose z javnostmi predlagam člana Društva za odnose z javnostmi, študentske sekcije:

Aljaž Plos (sebe).

Predlagatelj: Aljaž Plos

Pisno soglasje:

Spodaj podpisani član društva PRSS, študentska sekcija: Aljaž Plos, rojen 5. 12. 1988 v Postojni podajam pisno soglasje za imenovanje volilni skupščini za kandidaturo za zasedbo mesta člana upravnega odbora društva.

Aljaž Plos

Kratko strokovno biografijo prilagam v obliki CV (življenjepisa).

Program na naslednji strani spodaj.

Povzetek vizije:

Dejavno si bom prizadeval dvigati moč in ugled poslovnih komunikatorjev na ravni upravljanja organizacij na nivo, da ne bodo le orodje uprav, temveč dejavni soodločevalci in oblikovalci odločitev v zvezi s odnosi z vsemi deležniki.

Pišem vam v želji izraziti svoj interes za bolj poglobljeno sodelovanje z društvom na področju odnosov z javnostmi, zato se predlagam kandidirati na volitvah v upravni odbor. Naj vam predstavim svoje delovanje v zadnjem letu dni. V sklopu sprejemanja evropske zakonodaje o podatkih (digitalnem in prometu) sem na Zimski šoli (Brussels School of Governance) 2023 sodeloval v simulaciji sprejemanja soglasja za sprejem direktive. Ta izkušnja me je kot študenta zaključnega letnika novinarstva na Fakulteti za družbene vede spodbudila k razmišljanju o bolj specifičnem nadaljevanju izobraževalne in karierne poti. Sicer nisem član nobene politične skupine, mi je pa skupina liberalcev bila najbliže mojim osebnim pogledom, tako da sem tudi na Zimski šoli - simulaciji upošteval smernice evropskih liberalcev pri pripravi predlogov za osebo, ki sem jo zastopal. Takšna politična misel mi je najbliže.

Pandemija Covid-19 in ukrepi v zvezi z njo so nam prinesli izzive, v katerih smo nekaj izgubili, nekaj drugega pa pridobili. Glavna pridobitev zame je bila vpis na univerzo in izobraževanje za drug poklic, kot sem ga opravljal do sedaj. Do pandemije sem več kot 10 let delal v hotelirstvu. Tudi zato je to motivacijsko pismo ključno za razumevanje, zakaj se zanimam za vaš razpis, saj, če pogledate moj priloženi življenjepis, to ne bi bilo razvidno. Druga pomembna pridobitev obdobja izrednih razmer je bila možnost izobraževanja na daljavo. Tako je zimska bruseljska šola lahko potekala prek ZOOM-a in tako smo vsi udeleženci prihranili za pot in bivanje tam, hkrati pa je vse potekalo tako, kot bi bili v živo prisotni v eni sobi.

Verjamem, da ni boljšega mesta za nadaljevanje mojega izobraževanja v smeri politične komunikacije kot hkratna pridobitev poglobljenega uvida v društveno organiziranje poslovnih komunikatorjev. Po diplomi iz Novinarstva nameravam nadaljevati s študijem na magistrskem programu, resno pa razmišljam, da bi na drugi stopnji študiral kaj bolj specifičnega, kot pa novinarstvo, saj je za moje ambicije učenje pisanja mogoče preveč skromno. Bolj specifično me zanimajo področja kot so civilna družba in razmerja med zasebništvom in skupnostjo ter mednarodni odnosi. Zaradi mojega razširjenega zanimanja za učenje tujih jezikov se na fakulteti učim še tretji dodatni tuji jezik na višji ravni, ki ga obiskujem skupaj s študenti Mednarodnih odnosov. Referat mi je izjemoma odobril tri dodatne predmete.

Poleg zgoraj omenjenega formalnega izobraževanja sem tudi prostovoljec pri Mladinskem svetu Slovenije, kjer sem vključen v projekt socialne aktivacije mlajših odraslih. Bil sem tudi prostovoljec na Evropski fizikalni olimpijadi 2022, pomagal sem tudi pri pripravi letošnje Evropske dekliške matematične olimpijade 2023, referenca za moje sodelovanje pri tem je Društvo matematikov, fizikov in astronomov Slovenije.

**PROGRAM**

Sodelovanje v upravnem odboru je izziv, kateremu bi se rad predal s polnim srcem. Če povzamem svoje delovanje na Univerzi širše, sem tudi član kluba alumnov in se redno udeležujem predavanj in druženj s starejšimi bivšimi študenti univerze, s povezovanjem v še širšo akademsko skupnost pa je moja volja oplemenititi svoje lastno znanje in znanje drugih na področju politične znanosti. Prepričan sem, da sem sposoben dodati upravljanju skupnosti neko vrednost. Upam, da mi boste dali priložnost, saj se čutim sposobnega doseči in mogoče celo preseči vaša pričakovanja. Hvala vam za upoštevanje moje prijave.

Novinarstva ne dojemam kot dejavnost, ki naj bi bila po mnenju mnogih ločena od odnosov z javnostmi, temveč sem prepričan, da bi morali novinarji in poslovni komunikatorji tesneje sodelovati v dobro razvoja ugleda obeh strok in nenazadnje v dobro razvoja družbenega statusa (prihodkov).